Wikipédia-vita:Az év szócikke/20 éves jubileumi

message: Ha a versenyen díjat nyertél, akkor 2023. július 4. (kedd) éjfélig itt jelezd, hogy résztveszel a 2023. július 8-i jubileumi wikitalálkozón, hogy elő tudjuk készíteni az okleveleket és az emléktárgyakat.
Annak érdekében, hogy könnyebb legyen összegyűjteni, ki kapjon oklevelet és emléktárgyat, kiegészítem azokkal, akik a wikitali oldalán már jelentkeztek. – Dodi123 vita 2023. július 2., 13:12 (CEST)
;A wikitalálkozón/díjátadón résztveszek:
# Mint a tali oldalán is jeleztem.  … szalax üzenő 2023. július 2., 10:14 (CEST)
# Szilas
# grin
# – Dodi123 vita 2023. július 2., 13:12 (CEST)
# Ott leszek. Már ha valami közbe nem jön. Szalakóta vita 2023. július 2., 14:10 (CEST)
# Ogodej
# Köszönöm a díjat, ez nem lehet kihagyni. Ott leszek. Dunee  msg 2023. július 3., 11:38 (CEST)
# Máté (vitalap) 
;Nem tudok részt venni:
# Nem tudok részt venni, egyúttal nagy köszönettel lemondok a díjamról azzal, hogy az arra szánt összeget/ajándékot fordítsa az alapítvány a belátasa szerinti legjobb célra. Pasztilla 2023. július 2., 18:42 (CEST)
# Sajnos én sem leszek ott. – Jávori István Itt a vita 2023. július 2., 19:51 (CEST)
# Köszönöm a díjat, a sok figyelmet, de én sem tudok ott lenni és hasonkóan az előttem szólókhoz, a díj/ajándékra fordított összeg is menjen inkább más célra. Moonwalkr vita 2023. július 3., 08:50 (CEST)
# Nagyon meghat, hogy ram is gondoltatok, de en most tartosan kulfoldon tartozkodom, igy nem tudok reszt venni. De egy jovobeli alkalommal szivesen atveszem az emleklapot, mert orommel nezegetem a korabbiakat is :) nyiffi  2023. július 3., 16:09 (CEST)
thread_title: A jubileumi wikitalálkozó díjátadásán résztvevők

message: Ide lehet írni az új nevezéseket.
Feltétel, hogy a szócikk nem volt nevezve egyik évben sem az év szócikke versenyén 2010 óta, vagy a nevezés éve óta jelentősen, legalább 30%-kal bővült. Dodi123 vita 2023. március 12., 10:36 (CET)
replies: text: A már versenybe került cikkek a főoldalon találhatók. – Dodi123 vita 2023. március 16., 16:23 (CET)
replies: text: :Köszönöm az értesítést. Az idén nem voltam túl aktív, Bay Zoltán szócikkében pedig csak kiegészítéseket tettem. A két új szócikk, amelyet írtam, nem különösebben figyelemreméltó. MZ/X vita 2023. március 22., 17:28 (CET)
*Úgy látom, a Beda Venerabilis nem volt nevezve 2011-ben, ördög tudja, miért. Mehet? – Pagony üzenet 2023. március 22., 17:54 (CET)

text: Szuper! Köszönöm. Természetesen mehet. A "Tudós életrajz" kategóriába kerül. – Dodi123 vita 2023. március 22., 19:39 (CET)
replies: text: :Köszönöm. Pagony üzenet 2023. március 22., 20:40 (CET)
*Azokat a kiemelt cikkeket, amik nem lettek nevezve az Év szócikke versenyen, szintén fontos lenne bevonni intézményesen, külön jelölés nélkül. (Nem is tudom biztosan, voltak-e ilyenek, de nagyon valószínűnek tartom, majd én is megnézem.) Ez hozzájárulna egy kicsit a kiemelési eljárás tekintélyének visszaszerzéséhez is.– Szilas vita 2023. március 23., 06:49 (CET)

text: Igen, ez jó ötlet, erre én is gondoltam, de nem vállalkoztam arra, hogy ilyen szempontból átnézzem az 1050 kiemelt szócikket. Ha van esetleg valamilyen gyors lekérdezési eljárási lehetőség ezeknek a kigyűjtésére (kiemeltek és nem vettek részt "év szócikke" versenyen), akkor azok biztosan elférnének egy ilyen versenyen. Csak attól tartok, akkor már nagyon sok lesz a szócikk, amit egy szavazónak végig kell olvasnia, ha lelkiismeretesen akar szavazni, és ezért inkább a szavazásra már nem fordít időt. De egy próbát biztosan megérne. Lehet, hogy nem is olyan sok, ami megfelel a feltételeknek, hiszen már a győztesek között ott van a 10%-uk (104 kiemelt cikk), és a többi kiemelt közül is sok vett részt a különböző évek versenyein. – Dodi123 vita 2023. március 23., 08:45 (CET)
replies: text: :Nagyjából 538 ilyen cikk van. A lista nem hajszálpontos – nem tudok géppel olvasható indulólistáról (a helyezettek szépen be vannak kategorizálva a vitalapok alapján, de az indulók nem), ezért egyenként mentem végig a tizenhárom jelöltlistán, és mindenféle reguláris kifejezésekkel igyekeztem kinyerni a szócikkcímeket (ez látható a PetScan Más források fülén). Összesen 1643 cikkcímet találtam, ami eggyel kevesebb, mint a Wikipédia:Az év szócikke#Statisztika szakaszban szereplő össz-szócikkszám, de én nem fogok nekiállni megkeresni az 1644.-et… Mindenesetre annak illusztrálására jó, hogy csak az ÉSZ-en korábban nem szerepelt kiemelt cikkeken végigmenni is embertelen munka. Egyébként a listán létrehozás szerinti sorrendben szerepelnek a cikkek, és éppen a kereken ötszázadik (Második keresztes hadjárat) az első olyan, ami már a 2010-es években született – tehát az első 499 cikk többsége azért sem indult az év szócikke versenyen, mert korára való tekintettel diszkvalifikáltatott, csak a maradék 39 olyan, hogy biztosan indulhatott volna (persze a 499 cikkből is biztos vannak olyanok, amik ugyan 2009-ben vagy előbb születtek, de jelentősen bővültek 2010-ben vagy utána, így indulhattak volna). – Tacsipacsi vita 2023. március 25., 21:38 (CET)
replies: text: :: Nagyon köszönöm. Ez szép kigyűjtés, nagy munka volt. Ezekből még biztosan lehet válogatni néhányat. Sajnos mindet nem lehet indítani ezen a mostani versenyen, hiába lenne helyük ott. Ekkora mennyiségű szócikket nagyon kevesen olvasnának el, így a szavazás irreálissá válna. Már a mostani mennyiséget is erősen határesetnek érzem, ezért bontottam fel most a történelem kategóriát is két részre. Azt megnézem, hogy össze lehet-e ezekből állítani egy külön földrajz és egy külön biológia kategóriát is (a természettudományi kategóriába jelenleg besorolt szócikkekkel együtt) - ez még talán beleférne. Egy kategóriában legalább 10 és legfeljebb 20 szócikket érdemes szerepeltetni. De javaslatokat is szívesen fogadok, akár szócikkekre, akár kategóriákra, akár kategóriák közötti átsorolásra, amennyiben indokolt. Dodi123 vita 2023. március 25., 22:34 (CET)

text: :: Még egyszer köszönöm a kigyűjtést. Segítsége révén még 35 kiemelt szócikkel bővítettem a versenyben résztvevőket, és az új kategóriák révén sikerült közel azonos témakörűeket összeválogatni, valamint a kategóriákban szereplő cikkek darabszámát is nagyjából összhangba hozni. – Dodi123 vita 2023. március 28., 19:46 (CEST)
*Sziasztok, erre a két cikkre gondoltam, mehetnek? Ritabeszélgessünk!  2023. március 23., 08:03 (CET)
*: Igen, ezek beférnek. Az egyik a helytörténet, a másik a művészettörténet kategóriába. Dodi123 vita 2023. március 23., 08:48 (CET)
#Olaszország világörökségi helyszínei
#Szent Márk-székesegyház (Velence)
*Sziasztok! Lehet, hogy ha az összes kiemelt szócikk is részt vesz, akkor túl sok lesz, de ha mégis be akartok vonni ezeken felül is, akkor esetemben szó lehet a Szóösszetétel szócikkről, amelyet Adam 78 kezdeményezett 2006-ban, és én fejlesztettem ki 2020-ban. Amator linguarum vita 2023. március 24., 09:28 (CET)

text: Köszönöm. Már be is tettem az "Irodalom és nyelv" kategóriába. – Dodi123 vita 2023. március 24., 10:34 (CET)
*Nevezhető olyan cikk, ami részt vett az Első világháború műhely versenyén 2014-ben? Az Osztrák–Magyar Monarchia felelőssége az első világháború elindításában cikkről van szó. – Tulipanos vita 2023. március 24., 18:26 (CET)

text: Igen, nevezhető. Ott a helye a "Történelem, politika, gazdaság" kategóriában. Csak az "Év szócikke" versenyek korábbi résztvevői nem nevezhetők, mert abból a versenyből az 1. helyezettek vesznek részt ezen a versenyen. (Pedig tudom, hogy sok kiváló cikk van az ottani helyezettek között, amelyekért fáj a szívem.) – Dodi123 vita 2023. március 24., 19:22 (CET)
replies: text: :Köszönöm. – Tulipanos vita 2023. március 24., 20:42 (CET)
* Ha lehetne nevezni a Müncheni sörpuccs cikket, mely Pepo41 vita szerkesztő cikke. Előre is köszönöm.   Andrew69.   2023. március 26., 19:48 (CEST)

text: Ezt a kiírás értelmében sajnos nem lehet nevezni, mert résztvett a 2013-as év szócikke versenyen. – Dodi123 vita 2023. március 26., 19:52 (CEST)
replies: text: : Köszönöm a válaszod és tudomásul veszem, hogy nem nevezhető.   Andrew69.   2023. március 26., 21:07 (CEST)
* Úgy látom, hogy az „Űrkutatás” saját szekciót kapott. Ennek egyrészt nem örülök, bár ez nyilván egyéni ízlés kérdése. Másrészt viszont úgy látom, hogy „meglegyen a létszám”, kvázi találomra lettek felvéve még cikkek (bocs, ha nem így volt). De az így felvett cikkek szerintem kilógnak abból az idősávból, amiből a merítés jön: Apollo-program 2006 (majd egy kiemelt megvonást követően a jelentősebb feljavítás 2009), Space Shuttle 2006 (egy mai kiemelt szavazáson ez a cikk már a teljes körű szűrőn elhasalna), Világűr 2009, Apollo-11 2009 és a talán ide beférő két 2010-es cikk, az Apollo-8 és az Apollo-15 is 2010 eleji kiemelésen vett részt, azaz nagyrészt 2009-ben íródott. Szóval ezt a hat cikket én nem jelölném a versenybe. De, hogy ne legyek destruktív, ajánlanék helyette másikakat: 
# Apollo–17 (2020)
# Apollo–16 (2020)
# Apollo–12 (2019)
# Saturn V (2020)
# Vosztok-program (2013)
# Szputnyik–1 (2021)
Moonwalkr vita 2023. március 30., 09:28 (CEST)
* És még javasolnék egy életrajzot a történelmi életrajz kategóriába is: Neil Armstrong. Moonwalkr vita 2023. március 30., 09:28 (CEST)

text: A saját szekciót nem lehetett elkerülni az "űrkutatás" témájában, mivel a korábbi év szócikke versenyeken 8 ilyen szócikk is első helyezést ért el. Ezekért gratulálok neked, te vagy ennek a versenysorozatnak a legeredményesebb szerkesztője különböző kategóriákban 12 győztes szócikkel az évek során. Az űrkutatás téma túlzottan elnyomta a "műszaki és alkalmazott tudományok" témájú szócikkek kategóriáját, ezért, hogy a más műszaki témájú cikkek is nyerési lehetőséghez juthassanak, lettek kiemelve onnan. Valóban kiegészítésképpen kerestem úrkutatás témájú kiemelt szócikkeket, hogy a minimális 10 fölé emelkedjen a kategóriában szereplő szócikkek száma. Kifejezetten a régebbiek közül kerestem (ilyen szempontból nem "találomra"), de valóban mondhatjuk, hogy találomra, mert nem néztem meg az élettörténetüket részletesebben. További szempontom volt még a keresés során, hogy ne csak a te szócikkeid legyenek, de olyanokat nem nagyon találtam, csak egyet. A feltétel az volt, hogy "év szócikke" versenyen még nem vettek részt. Ez ugyanis szerepel a mostani jubileumi verseny kiírásában, és emiatt sajnos most az általad javasoltak egyike sem nevezhető, mert mind volt valamelyik évben a az éves versenyen, nagyjából az általad feltüntetett kiemelés évében, az Apollo–16 a 2019-es versenyen. A Neil Armstrong szócikk is a 2019-es versenyen vett részt. Ezért sajnos most egyik általad javasolt sem indulhat, de nyitott vagyok arra, hogy bármelyiket a jelenleg a kategóriába pótlólag felvettek közül lecseréljem általad javasolt másikra, vagy ha más témájút javasolsz, akkor pluszként bármelyik másik megfelelő kategóriába. – Dodi123 vita 2023. március 30., 10:49 (CEST)
replies: text: :Oké, értem. Bocs, tényleg nem az volt a cél, hogy még és még nyerjek, fogalmam sem volt egyébként, hogy mennyi díjam volt az elmúlt években és azzal hol állok. Egyébként is minimálisra igyekszem venni magam nagyjából egy éve. Ha nem voltak jók a javasoltak, vagy valamiért a kifogásoltak mégis jobbak, hát ennyi, semmi probléma. Legyen így. Moonwalkr vita 2023. március 31., 08:43 (CEST)
*Javasolnám még ezt a cikket úgy emlékszem nem indult versenyen : Hattuszasz Ritabeszélgessünk!  2023. március 30., 10:35 (CEST)
*: A Hattuszasz szócikk a 2010-es versenyen indult, és azóta nem volt jelentős változtatás rajta. Ezért sajnos most nem nevezhető. Dodi123 vita 2023. március 30., 10:53 (CEST)
*Rendben, akkor rosszul emlékeztem, köszönöm. Ritabeszélgessünk!  2023. március 30., 11:58 (CEST)
Nem lenne értelmes automatikusan felvenni az összes kiemelt szócikket a jelöltek közé (amelyek még nem szerepelnek a listában)? Elvileg ezek a szócikkek adják a Wikipédia kirakatát, legjobb szócikkeit, logikus lenne, hogy ezek között kell keresni az elmúlt 20 év legjobb szócikkét, nem? Update: közben észrevettem, hogy Szilas is felvetette ezt már korábban, és volt is következménye, de hirtelen nem látom át, miért csak 35 új szócikk került be közülük a jelöltek listájába. Samat üzenetrögzítő 2023. április 2., 15:13 (CEST)

text: Jogos és logikus felvetés, én is gondoltam erre, de ez sajnos kivitelezhetetlen, illetve nem biztos, hogy értékelhető végeredmény születne. Jelenleg ugyanis 1050 kiemelt szócikk van a magyar Wikipédián. Ezek közül (eddig) 141 kiemeltet tartalmaz a mostani "nevezési lista", amelyek többsége kategóriagyőztes is volt valamelyik évben az "Év szócikke" versenyen. A verseny eredetileg úgy indult, hogy csak az év szócikke versenyek kategóriagyőztesei részére lett meghirdetve, ez bővült – felvetett javaslat alapján – a kiemelt szócikkekkel. Most 17 kategória lett létrehozva, amelyek mindegyike 10-14 szócikket tartalmaz. A kategóriák azért fontosak, hogy a cikkek tartalom szempontjából összevethetők legyenek. A kategóriák száma még növelhető lehetne, de már nem sok olyan terület van, amelyre külön kategóriát lehet kitalálni. A jelenlegi 10-14 szócikknél sokkal többet egy kategóriába nem érdemes besorolni, mert nem lesz aki mindet elolvassa, ennek következtében az eredmény nem lenne reális. Annak nem sok értelmét látom, hogy szubjektív alapon, cím vagy bármi más felületes szempont alapján szavazzanak az egyes cikkekre (bár ilyen óhatatlanul mindig előfordul). Azt még tervezem, hogy a jelenlegi 14-nél kevesebb szócikket tartalmazó kategóriákat feltöltöm 14-ig a kiemelt cikkek közül. Valameddig a résztvevő cikkek számában még el lehet menni, ha érkeznek újabb javaslatok: a jelenlegi 208 szócikkről akár 300-ig is, de ennél tovább már értelmetlennek tartanám. A mostaniakhoz holnapig még szívesen fogadok javaslatokat. Az egyetlen "kizáró" feltétel, hogy korábbi "év szócikke" versenyen nem vehettek részt.

text: A jövőben elképzelhetőnek tartok olyan tematikus versenyeket, mint például "a legjobb életrajzi szócikk", "a legjobb történelmi szócikk", "a legjobb .... témájú szócikk, stb., amelyekben csak kiemelt szócikkek vesznek részt. Ilyen verseny(eke)t is szívesen szervezek, de ezek a versenyek sem fednék le az összes kiemelt szócikket, azaz a mostani felvetésnek ezek sem felelnének meg. – Dodi123 vita 2023. április 2., 16:12 (CEST)
replies: text: :Értem, köszönöm a választ! Samat üzenetrögzítő 2023. április 2., 16:38 (CEST)
thread_title:  Új nevezések a 20 éves jubileumi versenyre 

message: Tisztelt @Dodi123ǃ Nagyra értékelem, hogy fölvállalta ennek a versenynek a terheit. 
Csak feltételezéssel tudok élni, hogy Az év szócikke szavazási gyakorlatától miért az eltérés. Ugyanakkor szeretném fölvetni, hogy ha bárki szavazhat, az akár torzíthatja az eredményeket, hiszen attól is függhet, hogy egy-egy érintett szerkesztő pl. mozgósít-e wikin kívül is, hogy mást ne is említsek.
Szeretném megkérni, hogy gondolná át még egyszer, nem lenne-e helyesebb, ha mégis az utóbbi évek gyakorlata szerint történne a szavazás. Tisztelettelː  Tösö8 vita 2023. április 3., 11:56 (CEST)
Kedves  Köszönöm az észrevételt. Más részéről is felmerült – más szempontok miatt – a külső olvasók általi szavazás problémája. Engem nagyon érdekelne, hogy a Wikipédiát nemszerkesztő olvasóknak mennyire tetszik egy-egy cikk, illetve arra gondoltam, hogy aki elolvas egy vagy néhány cikket a versenybe kerültek közül, az kedvet kap újabb cikkek elolvasásához, és esetleg később a wiki szerkesztéséhez is. Lehet, hogy ennek az olvasók általi megmérettetésnek még nem jött el az ideje? A szavazás megkezdéséig még átgondolom ezt pro és kontra. – Dodi123 vita 2023. április 3., 15:29 (CEST)
replies: text: Tisztelt @Dodi123ǃ Igen, ez érdekes lehet, másoknak is, főleg a résztvevőknek. Bennem csak az ébreszt kételyt, hogy valóban elfogulatlan "kívülállók" fejeznék ki a véleményüket, mert – meglehet, az én ismeretim korlátozottak, de – nehezen tudom elképzelni, miként szűrhetők ki a "beépített" szavazók. Megnyugtat, hogy nem egyedüli vagyok, aki problematikusnak gondolja, és köszönöm, hogy átgondolja. Tisztelettelː  Tösö8 vita 2023. április 3., 16:18 (CEST)

text: Egyetértek Tösö kételyeivel, ad egy kis felelősséget a szavazáshoz, ha csak regisztráltak szavazhatnak. Ogodej  vitalap 2023. április 3., 17:42 (CEST)
Tisztelt @Dodi123ǃ Egy gondolat... Járható megoldásnak tartaná-e a wikin kívülről érkező szavazatok különválasztását a wikisekétől, és a végső eredmény – az utóbbi évek gyakorlatának megfelelően – csak a wikis szavazatok alapján lenne megállapítva? Így talán senkinek nem állna érdekében a szavazatok manipulálása, és a nemszerkesztők vélhetően valósnak tekinthető értékelései is megjelennének. A két eredmény összevetése is érdekes lehetne, abból a szempontból, hogy mennyiben találkozik vagy tér el a wikisek és a nemwikisek értékelése. Tisztelettelː  Tösö8 vita 2023. április 3., 18:08 (CEST)
*Szerintem ha nincsenek külső szavazatok akkor gyakorlatilag az év szócikke versenyt ismételjük meg. Így meg annyi emberhez eljutna, hogy a "beépített" szavazók remélhetőleg nem befolyásolhatnák érdemben az eredményt. Ez egy kivételes évforduló talán érdemes lenne megpróbálni. Ritabeszélgessünk!  2023. április 3., 19:13 (CEST)
replies: text: :A "külső", nemregisztrált szavazók bevonása mindenképpen kisérleti jellegű. Hogy elejét vegyük minden lehetséges manipulációnak, a nemregisztrált szavazók szavazatai külön lesznek számolva, és a "hivatalos" végeredménybe alapesetben csak a regisztrált szerkesztők szavazatai lesznek beszámítva. Ha kellő számú szavazat érkezik nemregisztráltaktól, és megállapíthatóan nem manipulált szavazatokról van szó, akkor egy "közönségdíj" kerülhet kategóriánkánt kiadásra. (Legalább 10 szavazat szükséges egy kategórián belül.) Ha a nemregisztrált szavazók száma minimális (1-2 szavazat/kategória), akkor azokat hozzászámítom a "hivatalos" végeredményhez. – Dodi123 vita 2023. április 3., 20:29 (CEST)
replies: text: ::Üdvözlöm a döntést azzal, hogy – részemről – a közönségszavazatokat teljesen külön kezelném.

text: ::Fölmerült bennem az is, hogy egy "külsős" szavazó hogyan boldogulna a forrásszöveg szerkesztővel? Megeshet, hogy ha meglátja, inkább elszalad. Legalább is ha magamból indulok ki. ː)  Vagyis talán azt is meg kéne oldani, számukra egyszerűbbé tenni. Egy hirtelenjében jött ötletː egy – pl. a WT tagjai vagy a lebonyolításban részt vevő min. 3 fő által elérhető – erre a célra létrehozott e-mail címre küldhetnék a szavazataikat. Üdvözlettelː  Tösö8 vita 2023. április 3., 21:26 (CEST)
replies: text: :::Jó felvetés, hogy egy "külsős" szavazó, hogyan boldogul a forrásszöveg szerkesztővel? Talán a vizuális szerkesztő segíthet ebben. Elméletileg a nemregisztrált szerkesztőknek alapértelmezésként a vizuális szerkesztő jelenik meg, ami megkönnyíti számukra a szerkesztést. Ezt holnap még kipróbálom, és ehhez igazítom a nemregisztrált olvasók szavazásának útmutatóját. Köszönöm, hogy felhívtad erre a figyelmem. – Dodi123 vita 2023. április 3., 22:47 (CEST)
replies: text: ::::Sajnos a vizuális szerkesztő nem működik a Wikipédia-névtérben, se bejelentkezve, se bejelentkezetlenül. Lehetne készíteni egy segédeszközt vagy Toolforge-eszközt a probléma megoldására, de szűk tizenhárom órán belül én nem vállalom… – Tacsipacsi vita 2023. április 4., 11:16 (CEST)
replies: text: :::::Igen, amikor le akartam tesztelni, én is észrevettem, hogy a Wikipédia-névtérben sajnos nem működik a vizuális szerkesztő. A "külsősöknek" kitalálok valami felhasználóbarát megoldást. Arra még elég lesz a 12 óra  – Dodi123 vita 2023. április 4., 12:04 (CEST)
replies: text: ::::::Tisztelt @Dodi123, talán mégsem elabortált ötlet a levélszavazás (mint tévés versenyek esetén az sms-ben szavazás). E-mailt ma már mindenki tud írni, és részünkről sem igényel különösebb előkészületet.

text: ::::::Ha ezt elfogadja, két változatot tudok elképzelni.

text: ::::::1.) Csak a szavazás lezárultával hozzák nyilvánosságra az eredményét.

text: ::::::2.) A beérkező szavazatokat folyamatosan fölvezeti az e-mail címet kezelők valamelyike a szavazó által megadott jeligével és annak egyértelmű megjelölésével, hogy külsős szavazat.

text: ::::::Részemről az előbbit támogatnám több okból is. A postafiók kezelőinek legalább 3 elfogulatlan, a versenyben nem érintett, regisztrált szerkesztőt javasolnék (az itt hozzászólók közül, úgy látom, csak Tacsipacsi ilyen), akik mindegyike naponta legalább egyszer ellenőrizné a postafiók tartalmát, és az új szavazatokat saját magának továbbküldené – már ha az adott levelezőrendszer nem képes több címre is automatikusan továbbküldeni.

text: ::::::Üdvözlettelː  Tösö8 vita 2023. április 4., 13:19 (CEST)
replies: text: ::::::: Nem kell ezt ennyire túlbonyolítani. A regisztrált szerkesztők is nyíltan szavaznak, miért legyenek titkosak és átláthatatlanok a nemregisztrált szavazók szavazatai? Ez inkább csak külön vita alapja lehet. Nyilvános szavazás lesz a nemregisztrált szavazók esetében is, csak formailag nem lesz annyira kötött. A laptörténetből megállapítható az IP-cím is, ha valaki nem írná alá, vagy nem úgy, ahogyan elvárt. Sőt még a Facebook-oldalon leadott szavazatokat is el fogom fogadni. Ha reklamáció érkezik bármely szavazattal szemben, az megvizsgálásra kerül. Dodi123 vita 2023. április 4., 17:32 (CEST)
replies: text: ::::::::Tisztelt @Dodi123ǃ Miért? Pl. azért, hogy a "külsősök" szavazati ne befolyásolják a wikisekét.

text: ::::::::A fb-ról eddig nem esett szó. Egyáltalán melyik fb-oldalról van szó? És azok a szavazatok hogy fognak átkerülni ide? Valakinek csak át kell vezetni. Na, jóǃ Nincs több kérdésem. Hagyom dolgozni. Tisztelettelː  Tösö8 vita 2023. április 4., 17:41 (CEST)

text: :: Ezt már így elfogadhatónak tartom. @Ritanak abban igaza van, hogy nem is lesz annyira belterjes a szavazás, ha külsősök is szavaznak.  Nyilván valamilyen egyensúlyra szükség van. Ha másképp kerül beszámításra az IP címes szavazás, pl. közönségdíj, akkor persze teljesen más a dolog fekvése. Ogodej  vitalap 2023. április 4., 08:47 (CEST)
replies: text: ::: Annyira nem tudni, hogy milyen mértékű lesz a külsősök szavazati aránya, hogy egyelőre lebegtetve lesz a kérdés, hogy beszámítsanak-e vagy sem a végeredménybe. Ha túl sok, akkor "közönségdíj", ha túl kevés, akkor beszámítódnak. Ez utóbbi esetben külön megnézem, hogy befolyásolta-e a végeredményt. Dodi123 vita 2023. április 4., 12:06 (CEST)
replies: text: ::::Tisztelt @Dodi123, részemről nem támogatom, hogy lebegtetett, "ha... ha..." gumiszabállyal induljon a szavazás. Ez a végén vitákhoz, támadásokhoz, sértődésekhez is vezethet. Éppen amiatt, hogy a külsősök bevonása kísérleti jellegű, és megjósolhatatlan a részvételük mértéke – álláspontom szerint – mindenképpen külön kéne kezelni az ő szavazataikat. Emellett – bár valószínűleg nem találkozik a tetszésével (netán többekével) – nem tartom demokratikusnak, hogy esetleges közönségdíj(ak)ról a kialakuló végső helyzetben (hány szavazat esetén, kategóriánként és/vagy összességében...) egy személyben döntsön bárki is. Őszinte tisztelettelː  Tösö8 vita 2023. április 4., 12:59 (CEST)
replies: text: :::::Elfogadom az érvedet. A "külsős" szavazatok külön lesznek számítva. A "közönségdíjnál" egy feltétel lesz, hogy azonos kategóriában legalább 10 szavazat érkezzen a nemregisztrált szavazóktól. Dodi123 vita 2023. április 4., 13:18 (CEST)
replies: text: ::::::Ha nem érkezik minden kategóriában min. 10 (vagy akárhány) külsős szavazat – aminek, szerintem, reális az esélye –, inkább csak egy "közönségdíjat" javasolnék – kategóriától függetlenül – a legtöbb külsős szavazatot kapott cikknek. (Előre borítékolom, hogy ennek nyertese nem az én cikkem lenne.🙂) És ez így előre "fix szabályként" is meghozható, nem gumiszabály. Tösö8 vita 2023. április 4., 13:27 (CEST)
thread_title:  Szavazás 

message: Sajnálatos módon úgy látszik a folyószöveg nagyjából felének megírása nem volt elég ahhoz, hogy bekerüljek a közreműködők közé :( (Akárcsak a 2016-os Év szócikke szavazáson, ahol szintén külön kellett ezt kérni). Hollófernyiges vita 2023. július 3., 15:05 (CEST)
replies: text: Szia! A fő közreműködők a Laptörténet Szerkesztési statisztika linkje alatt található statisztikából lettek meghatározva, és a 10% fölötti közreműködők lettek nevesítve. Itt a neved mellett 2,8% áll. Ezért nem kerültél be. A laptörténeteket nem néztem egyenként végig, hogy miből adódtak össze a számok. Sepultura például jelezte, hogy ő nem vett részt a cikk szerkesztésében, mégis 24% áll a neve mellett. Mint kiderült nagymennyiségű visszaállítást végzett, ebből adódott az ő nagy %-a. Jelzésére ki is vettem a fő közreműködők közül. Nálad valószínűleg az ellenkezője történt, a szerkesztéseid lettek visszavonva, amit nem te, hanem más (például lehet, hogy éppen Sepultura) állított vissza, ezért nem hozzád, hanem hozzá lettek számolva. Most utólag beteszlek a fő közreműködők közé, és küldöm a bannert. A kellemetlenségért elnézésed kérem. – Dodi123 vita 2023. július 3., 16:22 (CEST)
Tényleg volt némi szerkesztési háború és visszavonogatás, mindenesetre köszönöm hogy foglalkoztál vele. – Hollófernyiges vita 2023. július 4., 07:50 (CEST)
thread_title:  Szent-Györgyi 

message: Tisztelt @Dodi123ǃ Mindenekelőtt köszönöm azt a heroikus munkát, amit ennek a megmérettetésnek a létrehozásába és lebonyolításába fektetett. Meglehet, eleve elvetélt ötlet, és csak vizuális szerkesztőben működikː Excelből nem lehet egy az egyben átmásolni a táblázatokat? (A párducbőrös lovagnál ezt tettem, mert én ugyan el nem molyoltam volna wiki-táblázat készítésével.) Vagy ha másképp nem megy, egy allapon vizuálisan beilleszti, majd forrásra átváltva kimásolja? Tisztelettelː  Tösö8 vita 2023. július 3., 17:45 (CEST)
replies: text: Sajnos a Wikipédia- és a Wikipédia-vita névtérban a vizuális szerkesztő nem működik. A második ötlet viszont megvalósíthatónak tűnik. Kipróbálom. Köszönöm a javaslatot. – Dodi123 vita 2023. július 3., 18:03 (CEST)
replies: text: :Örülök, ha segíthettem. Mert azért – valljuk be – elég vicces, hogy pont a gyakorlatilag egy résztvevős kategória eredménytáblájával kellette megszenvednie. Tisztelettelː  Tösö8 vita 2023. július 3., 18:11 (CEST)

text: A szerkesztői allapos megoldás (vagy bármi más hely, ahol van vizuális szerkesztő) működik. Alternatívák lehetnek az xls-wikikód-konverterek, pl. ez. Samat üzenetrögzítő 2023. július 3., 23:34 (CEST)
replies: text: : Köszönöm. Az excel2wikit szoktam használni, de sajnos a vastagítást és a színezést nem viszi át, azt kézzel kell pótolnom, és táblázatban minden egyes adatnál külön-külön. Az éves versenyeknél nem volt ilyen sok szócikk, ott egyenként megcsináltam a színezést. A vizuális szerkesztővel még nem próbáltam, hogy az átviszi-e a vastagítást vagy a színezést. – Dodi123 vita 2023. július 3., 23:45 (CEST)
replies: text: ::Wikipédia-névtérben is működik a vizuális szerkesztő (csak link nincs rá): https://hu.wikipedia.org/w/index.php?title=Wikip%C3%A9dia:Az_%C3%A9v_sz%C3%B3cikke/20_%C3%A9ves_jubileumi&veaction=edit. Én már sokszor használtam Wikipédia-névtérben úgy, hogy átírtam az URL-t (egyszerűen a wikiszöveges szerkesztő URL-jében kell átírni az action=editet veaction=editre). – Tacsipacsi vita 2023. július 4., 16:38 (CEST)
replies: text: :::Köszi, ez nagyon PRO tipp! Már hallottam és próbáltam korábban, de amikor kellett, nem jutott eszembe. Szuper! Samat üzenetrögzítő 2023. július 4., 21:48 (CEST)

text: ::: Köszönöm, ezt jó tudni, fogom is alkalmazni. Az én problémámon viszont sajnos ez sem segít. Nem hozza át sem a vastagításokat, sem a színezéseket. Ezek nélkül az idekerülő eredménytáblázatok csak átláthatatlan számhalmazként jelennek meg. – Dodi123 vita 2023. július 4., 22:24 (CEST)
replies: text: ::::A formázás áthozására viszont már nekem sincs ötletem, ha magától nem csinálja meg. – Tacsipacsi vita 2023. július 4., 22:34 (CEST)
thread_title:  Eredménytáblák 

message: Sziasztok!
Mi legyen ennek a(z éppen véget ért) versenynek a neve, illetve pontosan mi szerepeljen az okleveleken? Több elnevezés is forgalomban volt rá, de vagy nem igazán jól írják le, vagy túl hosszan, vagy nem hangzik jól:
* Az év szócikke 20 éves jubileumi versenye
* A 20 éves magyar Wikipédia jubileumi szócikkversenye
* 20 év szócikkei (Az év szócikke alapján, hiszen itt 20 évnyi szócikk versenyzett egymással)
* A magyar Wikipédia első 20 évének legjobb szócikkei
* stb.
Mit szeretnétek? Samat üzenetrögzítő 2023. július 5., 22:35 (CEST)
replies: text: Nekem az utolsóként felsorolt tetszik: „A magyar Wikipédia első 20 évének legjobb szócikkei”. – Dodi123 vita 2023. július 5., 22:52 (CEST)
replies: text: :Igen, csak abból kimaradt, hogy ez egy megmérettetés, verseny. Vagyis a teljes cím valahogy így hangzana az utolsó ötlet esetén: A magyar Wikipédia első 20 évének legjobb szócikkeinek versenye. Ez pedig már hosszú, bonyolult a kétszeres birtokos miatt (ráadásul nem is állíthatjuk tárgyilagosan, hogy tényleg a legjobb szócikkek vettek részt ebben a versenyben, bár ez csak az edzett wikipédisták számára lehet probléma). Egyéb ötlet: a verseny szót nem feltétlenül kell birtokosan hozzákapcsolni, lehetne pl. úgy is, hogy A magyar Wikipédia első 20 évének legjobb szócikkei című verseny (ez még hosszabb, de nyelvileg kevésbé problémás). Samat üzenetrögzítő 2023. július 5., 23:20 (CEST)
replies: text: ::Fordítvaː az első 20 éve ... szócikkeinek; teljes alakbanː A magyar Wikipédia első 20 éve legjobb szócikkeinek versenye. Tiszlettelː  Tösö8 vita 2023. július 5., 23:23 (CEST)
replies: text: :::Ha már, akkor inkább ez utóbbi, valóban.  – Joey  üzenj nekem 2023. július 6., 10:35 (CEST)

text: ::Lehet, hogy elég lenne annyi, hogy "20 év szócikkei" verseny. (fenti 3. javaslat) – Dodi123 vita 2023. július 6., 10:28 (CEST)
Köszönöm a tippeket, véleményeket. Több közbenső javaslat után „A húszéves magyar Wikipédia legjobb szócikkeinek versenye” lett a befutó. Alternatíva ugyanez, csak számmal írva: „A 20 éves magyar Wikipédia legjobb szócikkeinek versenye”. Melyik legyen? Ha nem tetszik, korlátozott ideig még lehet módosítani! Samat üzenetrögzítő 2023. július 7., 00:43 (CEST)
thread_title:  A verseny pontos neve